Document ID: /fineweb-2-swissfilter-quality_10-filterrobots/filtered/02817.jsonl.gz/96

U četvrtak, 3. studenog 2022. u misijskim su prostorijama u večernjim satima nogometaši Croatie Luzern organizirali prigodno druženje na kojem su bili prisutni svi članovi aktivne i seniorske momčadi. Druženje su započeli prigodnom prezentacijom o povijesti kluba koji je osnivači sastanak održao također u misijskim prostorijama, a prvu službenu utakmicu odigrao 23. kolovoza 2015. godine. Nakon prezentacije upriličeno je službeno fotografiranje, te zakuska. Valja napomenuti da ovaj klub svojim nastupima nastoji što bolje prezentirati naš hrvatski identitet i našu kulturu. Prvotni je cilj biti što bolje rangirani u lijepom ponašanju (Fair Play). Izvrsne rezultate do sada su postizali i u lijepom ponašanju i u sportskom natjecanju. Aktivno surađuju s našom misijskom zajednicom. Između ostalog bili su zaduženi za organizaciju sportskih natjecanja na prošlim Crominima u Maltersu. Uz to djeluju i humanitarno. I ovom prigodom su za potrebne o kojima brine Misija darovali 910, - Fr. Slogan im je „Idemo dalje“. Radujemo se da će nas i nadalje uveseljavati ovakvim ponašanjem i zalaganjem.